钦定古今图书集成/明伦汇编/氏族典/第058卷 > 徐兢
## 钦定古今图书集成/明伦汇编/氏族典/第058卷 > 徐兢

按《吴县志》：“兢字明叔，林弟。以父任补通州司刑曹事，
辟入坑冶幕，摄事雍丘，民服其化。移摄原武县。宣和
中，以礼物官随路允迪使高丽，图四十卷上之。徽宗
览书大悦，召对便殿，赐出身，擢大宗丞，兼掌书学，以
篆名家。迁刑部员外郎，以时相册免。坐亲嫌，谪监池
州永丰监。起除沿江制司参议，奉祠。”